Specijalni rezervat prirode Kraljevac
<s>Kraljevac  je naziv jezera u južnom Banatu, selo Deliblato, opština Kovin, Srbija.</s><s>Od Pančeva je udalјen 28 km, a od Kovina 12 km.</s><s>Jezero je nastalo pod uticajem vetra i formiranja lesne terase u koju su usečene doline vodotokova: Spasovina, Obzovik, Mramoračka reka i Kraljevac, formirane rečnom erozijom.</s><s>Vodotok Kraljevac je 1983. god. nasipom i prelivnom branom pretvoren u jezero.</s><s>Podizanjem nivoa voda došlo je do plavljenja okolnih ritskih šuma i obradivih površina.</s><s>Istovremeno je došlo i do odvajanja treseta sa dna jezera i nastanka plutajućih ostrva.</s><s>Najveće je površine oko 2 ha.</s>

<s>Specijalni rezervat prirode 
Odlukom Vlade Republike Srbije 2009. godine jezero je stavljeno je pod zaštitu države kao prirodno dobro od izuzetnog značaja I kategorije, pod nazivom Specijalni rezervat prirode „Kraljevac”.</s>

<s>Od biljnih vrsta prisutna je barska paprat koja datira iz ledenog doba i močvarna iva.</s><s>Plutajuća i stalna ostrva sa vodenim oknima i podzemnim izvorima koji ne mrznu ni tokom najvećih zima predstavljaju značajno stanište za ribe oko 25 vrsta od kojih su najznačajnije: Mrguda, Linjak, Barski karaš i Čikov, uključujući i ugroženu Umbru.</s><s>U čistoj i mirnoj vodi jezera često se mogu videti i vidre.</s>

<s>Rezervat predstavlja značajno gnezdilište retkih vrsta ptica močvarica, oko 70 vrsta, među kojima se ističu: mrka i žuta čaplja (Ardeola ralloides), gak, čapljica, eja močvarica, kao i globalno ugrožena patka njorka.</s><s>Jezero Kraljevac je pogodno mesto gnežđenja velikih kolonija pčelarica, a ima i oko 20 vrsta dnevnih leptira.</s><s>Obližnji pašnjaci jedno su od posljednjih utočišta ugroženih vrsta stepskih glodara tekunice i slepog 
kučeta u Srbiji.</s>

<s>Slepo kuče 
Slepo kuče (Spalax leucodon) je vrsta stepskog glodara koja se u Srbiji može sresti u većem broju samo na području Deliblatske peščare, Subotičko-Horgoške peščare i na obodnim delovima Fruške gore.</s><s>Ova životinja je štetočina , a posebno velike štete može naneti krompirištima.</s><s>Telo mu je valjkastog oblika, dužine od 25 cm, a težine oko 200 gr, pa i više.</s><s>Deluje nezgrapno.</s><s>Glava je šira od tela, sa malim ušima i skoro zakržljalim očima.</s><s>Slepo kuče je biljožder.</s><s>Najvažnija hrama mu je krompir, ali jede i korenje svih vrsta biljaka i baštenskih kultura.</s><s>Pravi dve vrste hodnika površinske i dubinske.</s><s>Površinski su u nivou korenja biljaka, dok su dubinski i do 2m, a služe za pravljenje gnezda.</s><s>Slepo kuče ne spava zimski san, aktivno je tokom cele godine.</s>

<s>To je jedina endemska vrsta sisara u Vojvodini, što znači da ne živi ni na jednom drugom mestu na svetu.</s><s>Ovako specifična životinja veoma je ugrožena stalnim rasparčavanjem i sve bržim nestankom staništa, iako je strogo zaštićena.</s><s>Populaciju, koja je 2010. brojala samo 150 životinja, može da dovede do izumiranja ograda koja je izgrađena uzduž granične linije Mađarske i Srbije.</s><s>Ona, smatraju stručnjaci, može da bude nepremostiva barijera za komunikaciju i reproduktivno povezivanje jedinki vojvođanskog slepog kučeta koje žive sa jedne, odnosno druge strane granice.</s>

<s>Naziv: Specijalni rezervat prirode Kraljevac
 Kategorija zaštićenog područja: I (prva) kategorija
 Godina proglašenja: 2009.</s><s>Površina: 264 ha, 
 Režimi zaštite: I, II i III stepena.</s><s>Opština: Kovin 
 Upravljač: Udruženje sportskih ribolovaca “Deliblatsko jezero”</s>

<s>Galerija</s>

<s>Reference</s>

<s>Specijalni rezervati prirode u Srbiji</s>

